Գեորգի Արեշյան

Գեորգի Լևոնի Արեշյան (), էլեկտրական մեքենաների և ավտոմատիկայի բնագավառի հայ գիտնական։ Տեխնիկական գիտությունների դոկտոր (1977), պրոֆեսոր (1978), ՀՀ ԳԱԱ ակադեմիկոս (1996, թղթակից անդամ՝ 1982), Հայաստանի ճարտարագիտական ակադեմիայի ակադեմիկոս (1992), Մոսկվայի ճարտարագիտական ակադեմիայի ակադեմիկոս (2002)։

Կենսագրություն 
Գեորգի Արեշյանը ծնվել է 1926 թվականին Ռուսաստանի Վլադիկավկազ քաղաքում։ 1949 թվականին ավարտել է Երևանի պոլիտեխնիկական ինստիտուտը, եղել է Մոսկվայի էներգետիկայի ինստիտուտի ասպիրանտ։ 1961-1986 թվականներին եղել է Երևանի պոլիտեխնիկական ինստիտուտի պրոռեկտոր, 1986-1990 թվականներին՝ Հայաստանի գիտությունների ազգային ակադեմիայի ֆիզիկատեխնիկական գիտությունների և մեխանիկայի բաժանմունքի քարտուղար, 1993 թվականից՝ Հայաստանի ճարտարագիտական ակադեմիայի նախագահ, 1990-2003 թվականներին՝ Հայաստանի պետական ճարտարագիտական համալսարանի պրոֆեսոր։

Աշխատություններ 
 Ավտոմատ կառավարման ոչ գծային համակարգեր.- Երևան։ Ա.հ., 1987.- 86 էջ ;
 Ավտոմատ կառավարման տեսություն.- Երևան։ Ա. հ, 1978 ;
 Ավտոմատ կառավարման տեսություն.- Երևան։ ՀՊՃՀ հրատ., 1997 ;
 Два метода повышения эффективности сложных технологических процессов.- Ереван: Айастан, 1983.- 161 с. ;
 Дифференциальные уравнения обобщенных синхронных машин индуктивного и емкостного типов.- Ереван: Изд-во ГИУА, 2004.- 140 с. ։

Պարգևներ 
«Գիտության ասպարեզում ներդրած զգալի ավանդի համար» ոսկե մեդալ

Ծանոթագրություններ

Արտաքին հղումներ 
 Հայ գիրք, Արեշյան, Գեորգի Լևոնի

Հայ գիտնականներ
Հայ պրոֆեսորներ
Տեխնիկական գիտությունների դոկտորներ
Հայ ակադեմիկոսներ
Մոսկվայի ճարտարագիտական ակադեմիայի ակադեմիկոսներ
Հայաստանի ճարտարագիտական ակադեմիայի ակադեմիկոսներ
ՀՀ ԳԱԱ ակադեմիկոսներ